นึกอยากทานอาหารเวียตนามอยู่หลายวัน เลยลองค้นหาร้านและเจอร้านนึงชือ มาดาม ที เห็นภาพร้านบรรยากาศน่าจะโอเคเลยหาที่ตั้งร้านและแวะมาลองทาน ร้านจะอยู่ในซอยสุขุมวิท 23 เข้าซอยเลี้ยวขวาแรก อยู่ฝั่งซ้ายอาคารสุขุมวิทเฮ้าส์ มีที่จอดรถสะดวกสบาย ร้านตกแต่งดูดี สะอาดสะอ้าน อบอุ่นได้บรรยากาศเหมือนอยู่บ้าน สำหรับเมนูในวันนี้สุกี้เวียดนาม น้ำซุปเสิร์ฟแบบหม้อไฟ ใช้น้ำมะพร้าวน้ำหอม ในชุดจะมีเนื้อสัตว์และผักสดน้ำซุฟหอมยั่วน้ำลายสุด ๆ อีกหนึ่งเมนู แหนมเนือง มาพร้อมผักสด ที่ร้านเน้นปลูกเองด้วยนะค่ะ น้ำจิ้มรสเด็ดปรุงใหม่ทุกวันที่สำคัญไม่มีกลิ่นเต้าเจี้ยวเลยค่ะ